شەفەق نیوز/ سەرچەوەیگ ئەمنی، ئمڕوو سێشەممە،
خەوەردا لە کوشیان سێ کەس لە پارێزگایل بەغداد و نەینەوا.
سەرچەوەگە ئەرا ئاژانس شەفەق نیوز وت: کوڕیگ
لە داڵگبوی ساڵ ٢٠٠٧، مەوقەی بازیکردن وە چەک ڕاو لەناو ژووریگ لە ماڵەگەی لە ناوچەی
عوبەیدی خوەرهەڵات بەغداد گیانی لەدەسدا، و هیزەیل ئەمنی رەسینە شوین رویداوەگە و تەرمەگە
ئەرا پزشک دادوەری کلکردن، و لێکوڵینەوە لە رویداوەگە واز کردن.
لەلایێگتر، سەرچەوەگە دیاری کرد ک مرافەیگ لەناوبەن
چەن کەسیگ وەدەس، رەسیە وەکارهاوردن چەک سووک لەنزیک مەیدان فارس لەلای کەرخ بەغداد،
ک رەسیە کوشیان کەسیگ وەکوتپڕ.
سەرچەوەگە وتیش: هیزیگ ئەمنی رەسیە شوین
رویداوەگە، و بکوشەگە دەسگیر کرد، و لێکۆڵینەوە لە رویداوەگە واز کرد.
لە نەینەوا، گەنجیگ لە تەمەن ١٨ ساڵان  وەگولەی هاوساگەی کوشیا، ک وەگەردی لەناو خود ماشین
بویە.
سەرچەوەیگ
ئەمنی ک ئەرا ئاژانس شەفەق نیوز وت: بکوشەگە گولە لەدەس خوەی داگە ک هووکارەیل ئی کارە
دیار نییە.
وتیش: بکوشەگە گەنجەگە هاوردیە، گوایە دزیگ هاناو
گەڕەکەگە، و داوای دەسمیەتی لەلی کردیە تا مینەی دزەگە بکەن، و گەنجەگە سوار ماشین
بکوش بویە، و لە کامیرایل چەودیاری دیار دەێد ک هەردوگیان لەناو ماشینەگە بوینە، و
لە نزیکەو گولە لە قوربانیەگە وەشانیە.
سەرچەوەگە وتیش: بکوشەگە دەسگیر کریاگە، و لێکوڵینەوە
ئەرا رەسین وە بندروس تاوانەگە واز کریا.
